Gyrfa Cymru

Cymorth i gyflogwr sy’n gweithio gydag ysgolion

Mared Elliw Huws a fi ‘di Cydlynydd Datblygu’r Celfyddydau yn Pontio.

Top Tips ar gyfer diwrnod fel heddiw ydi dwi o hyd yn trio’i wneud o mor rhyngweithiol â phosibl so dani’n gwneud lot o gemau, *team building,* defnyddio *drama games –* jest cael cyfle iddyn nhw fodar eu traed ac yn symud achos dwi’n gweld bod dysgu trwy wneud a dysgu trwy symud yn gweithio’n lot gwell na nhw jest yn eistedd i lawr a gwrando.

Meilyr Emrys ydi’n enw fi. Dwi’n gweithio fel Swyddog Iaith Gymraeg i Fwrdd Iechyd Prifysgol Betsi Cadwaladr a dwi’n gweithio ar draws y gogledd.

Mewn digwyddiadau fel ‘ma, dwi’n teimlo mai’r peth mwyaf pwysig fedrith rywun wneud ydi sicrhau reit o’r dechrau bod disgyblion a phobl ifanc yn sylweddoli bod y digwyddiad o werth iddyn nhw. Felly mi fydda i’n trio’i fframio fo. Mi fyddai’n mynd trwy reit sydyn beth mae’r bwrdd iechyd yn ei wneud yn y lle cyntaf, ond wedyn trio’i fframio fo fel ‘dyma sydd ynddo fo i chi, dyma’r cyfleoedd sydd yna i chi, dyma pam dwi yma heddiw’. Gadael iddyn nhw wybod am y cyfleoedd sydd yna iddyn nhw a gadael iddyn nhw wybod hefyd bod gallu siarad dwy iaith yn sgil, bod o’n rhywbeth sydd o werth iddyn nhw feddwl amdano fo. Ei wneud o amdanyn nhw - hynna dwi’n meddwl sy’n gwneud y digwyddiad yn llwyddiannus.

Sandie Grieve a dwi’n gweithio i Gofal Cymdeithasol Cymru.

Mae ‘na lot o gynllunio yn mynd i mewn iddo fo, ond dwi’n meddwl bod o’n *really, really* pwysig bod ni ddim yn *patronisio* pobl ifanc, bod ni’n dallt y gynulleidfa, pa wybodaeth maen nhw isho, peidio rhoi lot o wybodaeth iddyn nhw a trio’i gadw fo’n *really engaging* a hwyl a defnyddio storis am fywyd fel bod nhw yn dallt beth dachi’n siarad amdan.

Fy enw fi ydi Rich Foxhall. Dwi’n gweithio i gwmni Alun Griffiths Contractros.

O ran tips, dwi’n meddwl beth sy’n bwysig ydi dani’n dod â brwdfrydedd a diddordeb yn y disgyblion i ddigwyddiad fel hyn er mwyn gallu cysylltu gyda nhw a gofyn cwestiynau. Yn aml iawn dydyn nhw ddim yn hapus i roi eu llaw nhw i fyny felly mae ishe gofyn pethau sy’n berthnasol iddyn nhw.

I gael rhagor o wybodaeth am weithio gydag ysgolion, ewch i gyrfacymru.llyw.cymru/cyflogwyr